גלאסבוקס

גלאסבוקס בע"מ היא חברה ציבורית ישראלית לשירותי מחשוב המספקת, במודל תוכנה כשירות, תוכנה לניתוח נתוני גלישה בערוצים דיגיטליים (אתרי אינטרנט ואפליקציות מובייל). ניירות הערך של החברה נסחרים בבורסה לניירות ערך בתל אביב החל מיוני 2021. החברה נוסדה ב-25 בנובמבר 2010 בשם קלריסייט בע"מ. ב-14 באפריל 2016 שינתה את שמה ל"גלאסבוקס דיגיטל בע"מ", וב-8 במאי 2016 שינתה את שמה לשם הנוכחי, גלאסבוקס בע"מ. מייסדי החברה הם יואב שרייבר (מנהל התפעול), ירון גואטה (דירקטור ו-CTO) וחנן בלומשטיין. מנכ"ל החברה הוא ירון מורגנשטרן. בשנת 2015 הקימה החברה חברה בת באנגליה, Glassbox Digital UK Ltd, ובשנת 2016 הקימה החברה חברה בת בארצות הברית, Glassbox US Inc. ב-15 באוקטובר 2020 השלימה החברה, באמצעות חברת הבת האנגלית, את רכישת החברה האנגלית SessionCam, שטרם רכישתה התחרתה בחברה. באוקטובר 2018 גייסה החברה 40 מיליון דולר. באפריל 2020 גייסה החברה 40 מיליון דולר. ביוני 2021 הונפקו ניירות הערך של החברה בבורסה לניירות ערך בתל אביב בשווי שוק של למעלה ממיליארד שקל. מוצר הדגל של החברה, מערכת Glassbox, נועד לספק ללקוחותיו, לפי דיווחי החברה, מיקסום חוויית המשתמש בערוץ הדיגיטלי; ייעול ושיפור השירות בערוץ הדיגיטלי; הגדלת המכירות בערוץ הדיגיטלי; שיפור רמת האבטחה והציות של הערוץ הדיגיטלי. מוצר נוסף של החברה הוא מערכת SC של החברה הבת SessionCam אצל מרבית הלקוחות מוצרי החברה מוטמעים בענן מחשוב (כגון Amazon Web Services או Microsoft Azure) המנוהל על ידי החברה, אך מתאפשרת גם התקנה במרכז המחשוב של הלקוח או בענן פרטי (או שילוב בין השיטות). בתחילת יוני 2021 היו לחברה כ-350 לקוחות, בהם הבנקים ולס פארגו, סיטיגרופ, ג'יי פי מורגן צ'ייס ובנק אוף אמריקה. בפברואר 2019 פרסם אתר TechCrunch תחקיר לפיו אפליקציות iOS פופולריות משתמשות בשירותי גלאסבוקס לשם מעקב אחר פעילות המשתמשים בהן. בעקבות הפרסום פנתה חברת אפל למפתחים להסיר את הקוד שמאפשר זאת, או ליידע את המשתמשים על מעקב זה. חברת גלאסבוקס הוכיחה שאינה פוגעת בפרטיות המשתמשים, ובכך התאפשר המשך פעילותה. במאי 2024 הוסכם על מיזוג משולש הופכי של החברה עם חברת Alicorn Galaxy, ותימחק מהמסחר בבורסה. העסקה היא לפי שווי חברה של 150 מיליון דולר (כ-550 מיליון ש"ח), שהוא פחות מחצי השווי שלפיו הונפקה לציבור. אתר האינטרנט הרשמי של גלאסבוקס גלאסבוקס, ברשת החברתית פייסבוק גלאסבוקס, ברשת החברתית אקס (טוויטר) גלאסבוקס, ברשת החברתית LinkedIn גלאסבוקס בע"מ - תשקיף הנפקה ראשונה לציבור, באתר "מאיה", יוני 2021 גלאסבוקס בע"מ, באתר הבורסה לניירות ערך בתל אביב גלאסבוקס בע"מ, באתר "מאיה" גלאסבוקס, באתר Crunchbase (באנגלית) גלאסבוקס בע"מ: נתונים כספיים באתר מאי"ה. מאיר אורבך, גלאסבוקס הישראלית רוכשת את המתחרה הבריטית SessionCam, באתר כלכליסט, 15 באוקטובר 2020 יניב אביטל, גלאסבוקס הישראלית רוכשת את המתחרה הבריטית שלה, באתר "גיקטיים", 15 באוקטובר 2020 Glassbox הישראלית גייסה 25 מיליון דולר, "אנשים ומחשבים", 4 באוקטובר 2018 רפאלה גויכמן, גלאסבוקס גייסה 40 מיליון דולר כדי לעזור לעסקים לשפר את חווית השימוש באינטרנט, באתר TheMarker‏, 7 באפריל 2020 גלאסבוקס בע"מ - תשקיף הנפקה ראשונה לציבור, באתר "מאיה", יוני 2021, עמ' ו-18 גלאסבוקס בע"מ - תשקיף הנפקה ראשונה לציבור, באתר "מאיה", יוני 2021, עמ' ו-1 מאיר אורבך, ארבעת הבנקים הכי גדולים בארה"ב אימצו טכנולוגיה ישראלית מפתח תקווה, באתר כלכליסט, 10 בינואר 2019 הילה חיימוביץ׳, אפליקציות מובילות צילמו את המסך שלכם ועקבו אחרי הקליקים שלכם בעזרת פיתוח ישראלי, באתר "גיקטיים", 7 בפברואר 2019 הילה חיימוביץ׳, אפל למפתחים: תפסיקו לרגל אחרי המשתמשים או שנסיר את האפליקציה שלכם, באתר "גיקטיים", 11 בפברואר 2019 אלמוג עזר, חברת התוכנה גלאסבוקס נמחקת מהבורסה בעסקה של 550 מיליון שקל, באתר כלכליסט, 19 במאי 2024